Pred kongresne izbore u Americi
Predsjednik Obama više usmjeren na kongresne izbore, do kojih je ostalo manje od dva mjeseca, nego na svoj reizbor, za dvije godine
Počinje, dakle, završna faza izborne kampanje za Kongres. Predsjednik Obama je u ofanzivi i predlaže nova smanjenja poreza i izdvajanja za infrastrukturne projekte kako bi se ojačala ekonomija i otvorila nova radna mjesta. Ankete pokazuju da opozicioni Republikanci imaju jasnu prednost nad Demokratima te se očekuje da će Demokratska stranka predsjednika Obame vjerovatno pretrpjeti velike gubitke na kongresnim izborima u novembru. No predsjednik Obama se protiv republikanskog zamaha bori objavljivanjem novih mjera za podsticaj ekonomije. Počinje, dakle, završna faza izborne kampanje za Kongres. Predsjednik Obama je u ofanzivi i predlaže nova smanjenja poreza i izdvajanja za infrastrukturne projekte kako bi se ojačala ekonomija i otvorila nova radna mjesta. Na skupu u blizini Clevelanda u Ohio-u predsjednik Obama je naglasio da su Amerikanci frustrirani visokom nezaposlenošću te je opozicione Republikance optužio da izazvani strah koriste za vlastitu političku dobit: Predsjednik Obama je nekoliko puta kritički spomenuo vodju Republikanaca u Zastupničkom domu, Johna Boehnera koji je iz Ohio-a i koji je u svom ranijem govoru u Clevelandu nekoliko puta kritizirao ekonomske mjere predsjednika Obame: Boehner je od predsjednika Obame zatražio da produži poreske olakšice uvedene u doba predsjednika George-a Busha, a koje bi obuhvatile sve Amerikance, neovisno o tome koliko zarađuju. Predsjednik Obama želi zadržati porezne olakšice, ali ne i za one čiji godišnji prihod prelazi 250 iljada dolara. Demokrati trenutno imaju većinu u Zastupničkom domu i u Senatu, no Boehner se nada da će on postati predsjedavajući Zastupničkog doma, osvoje li Republikanci dovoljno glasova. David Mark je urednik internet i štampanog izdanja lista Politico. On kaže da predsjednikove ekonomske inicijative vjerojatno neće imati veliki utjecaj na izbore zato što bi mjeseci prošli prije njihove primjene, čak i da ih Kongres odmah usvoji: William Galston iz Instituta Brookings se slaže: No, za sada predsjednik Obama više je usmjeren na kongresne izbore, do kojih je ostalo manje od dva mjeseca, nego na svoj reizbor, tek za dvije godine.